
Վաղը Գյումրիում Ավետիսյանների 7 հոգանոց ընտանիքի սպանության գործով որպես տուժողի իրավահաջորդի ներկայացուցիչներ կներգրավվեն փաստաբաններ Երվանդ Վարոսյանը եւ Լուսինե Սահակյանը: Այս մասին տեղեկացնում է «Գալա» հեռուստաընկերությունը: 


Հիշեցնենք, որ մինչ նոր փաստաբանների ներգրավվումը, տուժողի իրավահաջորդի ներկայացուցիչը հանդիսանում էր փաստաբան Երեմ Սարգսյանը, սակայն Շիրակի մարզի դատախազ Րաֆֆի Ասլանյանի հետ հանդիպումից հետո Ավետիսյանների հարազատները հրաժարվեցին նրա պաշտպանությունից: 


«Այդ մասին ավելի ստույգ կտեղեկացնենք, վաղը, երբ այդ պայմանավորվածությունն ավելի առարկայական դառնա եւ մենք ներգրավվենք այդ գործում՝ որպես տուժողի իրավահաջորդի ներկայացուցիչ»,- նշել է Երվանդ Վարոսյանը:
